**Акредитация на представители на медиите, желаещи да отразят 25-та Годишна среща на Съвета на министрите на Организацията за сигурност и сътрудничество в Европа (ОССЕ, Милано, 6-7 декември 2018 г.)**

На 6 и7 декември 2018 г. в град Милано ще се проведе 25-та Годишна среща на Съвета на министрите на ОССЕ. България ще бъде представлявана на форума от делегация, водена от заместник-министъра на външните работи Емилия Кралева.

Представителите на медиите ще могат да отразят срещата след предварителна акредитация в електронния сайт на ОССЕ. Медиите, които желаят да акредитират свои репортери, могат да го направят до 4 декември, като попълнят самостоятелно приложения образец чрез онлайн платформа на следния адрес:

[*https://osce-2018.org/mi/mediahome.aspx*](https://osce-2018.org/mi/mediahome.aspx)

Домакините информират, че за акредитация за форума журналистите следва да представят валиден паспорт или лична карта, журналистическа карта или официално писмо от медийната организация, която представляват, снимка, както и официална снимка от документ за самоличност (лична карта, паспорт) за получаване на бадж.

Формулярът трябва да бъде изпратен до Службата за акредитация на печата на Министерството на външните работи и международното сътрудничество на Италия на e-mail адрес:

*stampa-oscemilano18@esteri.it*

За технически въпроси, свързани с акредитацията се обърнете на адрес:

*assistance@osce-2018.org*

Възможни са проверки на багажа на акредитираните журналисти.

Допълнителни въпроси могат да бъдат оправяни към Службата за акредитация на печата на Министерството на външните работи и международното сътрудничество на Италия на телефон: **+39 0636913432/8573.**

***15.11.2018 г.***